10. ΝΟΜΟΣ υπ’ αριθ. 1690 της 13/13 Μαρτ. 1951 (ΦΕΚ Α΄ 71) Περί κυρώσεως της υπ’ αριθ. 987/13 Οκτ. 1950 πράξεως του Υπουργικού Συμβουλίου αφορώσης την προμήθειαν ειδών ιματισμού των Δοκίμων Σημαιοφόρων Λιμενικών Άρθρ.1.-Κυρούται αφ’ ης εξεδόθη η υπ’ αριθ. 987 από 13 Οκτ. 1950 πράξις του Υπουργικού Συμβουλίου, έχουσα ως ακολούθως: Λαβόν υπ’ όψιν σχετικήν εισήγησιν του Υπουργού Εμπορ. Ναυτιλίας περί επειγούσης ανάγκης προμηθείας ειδών ιματισμού των εις Σ.Ν.Δ. εισαχθησομένων Δοκίμων Σημαιοφόρων Λιμενικών, αποφασίζει: Εξουσιοδοτεί τον Υπουργόν της Εμπορικής Ναυτιλίας όπως προς τον ανωτέρω σκοπόν δι’ αποφάσεώς του χρησιμοποιή ποσόν μέχρι 50 εκατομμυρίων δραχμών εκ της παγίας προκαταβολής του Υ.Ε.Ν. δια την προμήθειαν ειδών ιματισμού των Δοκίμων Σημαιοφόρων Λιμενικών των εισαγομένων εις την Σχολήν Λιμενικών Δοκίμων. Η αποκατάστασις της παγίας προκαταβολής του Υ.Ε.Ν. εκ της ανωτέρω δαπάνης θα πραγματοποιήται δια μηνιαίων κρατήσεων εκ των αποδοχών των ανωτέρω, οριζομένων δι’ αποφάσεως του αυτού Υπουργού. Η παρούσα δέον να κυρωθή δια Νομοθετικού μέτρου. Άρθρ.2.-Το κατά το άρθρ. 1 του παρόντος Νόμου χρηματικόν ποσόν όπερ αναλαμβάνεται εκ της παγίας προκαταβολής του Υ.Ε.Ν. επί αποδόσει λογαριασμού, δύναται να αυξηθή μέχρι του ποσού  Σελ. 156 153-130 των 75 εκατομμυρίων δραχμών και εν ουδεμιά περιπτώσει δύναται να προκαλέσει αύξησιν της παγίας προκαταβολής του Υ.Ε.Ν. Άρθρ.3.-Επιτρέπεται εις τον Υπουργόν Εμπορικής Ναυτιλίας όπως συμφώνως προς τα εν άρθρ. 1 οριζόμενα χρησιμοποιεί ποσόν μέχρι τριάκοντα εκατομμυρίων δραχμών δια την προμήθειαν ιματισμού των εισαγομένων εις την Σχολήν Δοκίμων Λιμενικών Υπαξιωματικών. Άρθρ.4.-Αι δια των αποφάσεων του Υ.Ε.Ν. συμφώνως προς τα άρθρ. 1 και 2 του παρόντος καθοριζόμεναι μηνιαίαι κρατήσεις εκ των αποδοχών των Δοκίμων Σημαιοφόρων Λιμενικών και Δοκίμων Υπαξιωματικών λιμενικών, δεν δύνανται να είναι μικρότεραι του 1/3 των μηνιαίων αποδοχών. Η εξόφλησις του περί ου πρόκειται δανείου θα πραγματοποιείται προ της εκ της Σχολής εξόδου των. 